טרנס טאו

טרנס (טרי) טאו (באנגלית: Terence Tao; נולד ב-17 ביולי 1975) הוא מתמטיקאי אוסטרלי, פרופסור למתמטיקה באוניברסיטת קליפורניה בלוס אנג'לס וזוכה מדליית פילדס לשנת 2006.

קורות חיים 

טאו נולד באדלייד שבאוסטרליה. הוא היה ילד פלא, ונאמר עליו שכבר בגיל שנתיים ידע אריתמטיקה בסיסית. בגיל 24 מונה לפרופסור חבר באוניברסיטת קליפורניה בלוס אנג'לס, והיה לאדם הצעיר ביותר שמונה למשרה זו בתולדות האוניברסיטה. שני הוריו הם מהגרים מהונג קונג, אביו רופא ילדים ואמו מורה למתמטיקה.

תחומי מחקרו העיקריים הם: אנליזה הרמונית, משוואות דיפרנציאליות חלקיות, קומבינטוריקה אדיטיבית ותורת המספרים. הוא פיתח, יחד עם המתמטיקאי בן גרין, את משפט גרין-טאו שקובע שעבור כל מספר טבעי n קיימת סדרה חשבונית באורך n של ראשוניים. בסדרת עבודות משותפת עם תמר ציגלר, טאו המשיך לפתח את משפט גרין-טאו לתוצאות אודות סדרות פולינומיות במספרים ראשוניים.

לטאו מספר ארדש 2.

פרסים
פרס סאלם – 2000
פרס המחקר של מכון קליי למתמטיקה – 2003
 מדליית פילדס – 2006
עמית מקארתור – 2006
פרס נמרס למתמטיקה – 2010
פרס קראפורד – 2012
 פרס פריצת הדרך במתמטיקה – 2015

קישורים חיצוניים 

 

 בלוג של טאו בנושאי מחקרו

הערות שוליים

מתמטיקאים אוסטרלים
מתמטיקאים אמריקאים
ילדי פלא במתמטיקה
זוכי מדליית פילדס
סגל אוניברסיטת קליפורניה בלוס אנג'לס
אוסטרלים חברי האקדמיה הלאומית למדעים של ארצות הברית
אוסטרלים חברי האקדמיה האמריקאית לאמנויות ולמדעים
עמיתים זרים בחברה המלכותית
זוכי פרס נמרס למתמטיקה
עמיתי מקארתור
מדענים שהיגרו לארצות הברית
זוכי פרס קראפורד במתמטיקה
אמריקאים ממוצא סיני
בלוגרים
מהגרים מאוסטרליה לארצות הברית
זוכי פרס אוסטרובסקי
זוכי המדליה המלכותית
זוכי פרס פוליה
זוכי פרס פריצת הדרך במתמטיקה
בעלי תואר דוקטור מאוניברסיטת פרינסטון
אמריקאים שנולדו ב-1975